Składnostnje 50. róčnicy poswjećenja Zdźěrjanskeje cyrkwje swjećeše tam wčera nimale 500 ludźi Božu mšu ze starobiskopom Joachimom Reineltom. Po tym zo su jeho w Brěmjenju witali, přewodźeše jeho w kuči šěsć křižerjow, štož hódnoćeše Reinelt ze słowami „zo ma tajku česć jenož jendźelska kralowna“.
Zdźěr (aha/SN). Kemše z koncelebrantom, Radworskim wosadnym fararjom Benom Jakubašom, w połnje wobsadźenej cyrkwi – 250 wěriwych wonka městno zabra – su Wulkodubrawscy muzikanća z někotrymi dujerjemi z wosady a chór Meja pod wuměłstwowym nawodom Pětra Cyža dostojnje wobrubili.
szl_Latn szl_Latn